EkBass/fiwiki-20250220-pages-articles huggingface dataset:
Mikkel

Mikkel on miehen etunimi. Se on Mikael-nimen tanskalainen, norjalainen ja saamelainen muunnos. Lähtömuotona on heprean Miikael, jonka merkitys on ’kuka on Jumalan kaltainen’. Digi- ja väestötietoviraston Suomessa on syyskuuhun 2021 mennessä tilastoitu noin 180–190 Mikkel-nimistä miestä. ==Nimipäivä== Norjassa Mikkel viettää nimipäivää 29. syyskuuta. ==Tunnettuja Mikkelejä== * Mikkel Aagaard (s. 1995), tanskalainen jääkiekkoilija * Mikkel Beckmann (s. 1983), tanskalainen jalkapalloilija * Mikkel Bødker (s. 1989), tanskalainen jääkiekkoilija * Mikkel Damsgaard (s. 2000), tanskalainen jalkapalloilija * Mikkel Diskerud (s. 1990), norjalais-yhdysvaltalainen jalkapalloilija * Mikkel Duelund (s. 1997), tanskalainen jalkapalloilija * Mikkel Hansen (s. 1987), tanskalainen käsipalloilija * Mikkel Jensen (s. 1994), tanskalainen autourheilija * Mikkel Kessler (s. 1979), tanskalainen nyrkkeilijä * Mikkel Näkkäläjärvi (s. 1990), suomalainen saamelaispoliitikko ==Lähteet== Luokka:Etunimet
Clayn piirikunta

Clayn piirikunta () -nimisiä piirikuntia on Yhdysvalloissa 18: * Clayn piirikunta Alabamassa * Clayn piirikunta Arkansasissa * Clayn piirikunta Etelä-Dakotassa * Clayn piirikunta Floridassa * Clayn piirikunta Georgiassa * Clayn piirikunta Illinois'ssa * Clayn piirikunta Indianassa * Clayn piirikunta Iowassa * Clayn piirikunta Kansasissa * Clayn piirikunta Kentuckyssä * Clayn piirikunta Länsi-Virginiassa * Clayn piirikunta Minnesotassa * Clayn piirikunta Mississipissä * Clayn piirikunta Missourissa * Clayn piirikunta Nebraskassa * Clayn piirikunta Pohjois-Carolinassa * Clayn piirikunta Tennesseessä * Clayn piirikunta Texasissa.
Narval-luokka (Venäjä)

Narval-luokka oli Venäjän keisarikunnan laivaston kolmen sukellusveneen muodostama alusluokka ensimmäisessä maailmansodassa. == Alukset == Alukset valmistettiin Mustanmeren laivastolle vuoden 1911 laivasto-ohjelmassa ja ne pohjautuivat Hollandin tyypin 31A suunnitelmiin. Ne olivat kaksi runkoisia ja osastoituja. Painolasti tankki (119,3 tonnia vettä) sijaitsi painerungon ja ulkorungon välissä ja niiden vapaa kelluvuus oli 45 prosenttia. Aluksissa oli paranneltu trimmi, mikä mahdollisti minuutin sukellusnopeuden periskooppisyvyyteen. Aluksi niihin asennettiin kaksi 850 hevosvoiman dieselmoottoria, joilla saavutettiin 16 solmun nopeus pinta-ajossa.Polmar & Noot 1991 s. 236 Narval-luokka nimi rakentaja kölinlasku vesillelasku valmistui kohtalo Narval Chantier Naval, Nikolajev 1913 10. toukokuuta 1915 23. elokuuta 195 miehistönsä upottama 26. huhtikuuta 1919 Kit Cantier naval 1913 1915 9. syyskuuta 1915 miehistönsä upottama 26. huhtikuuta 1919 Kashalot Chantier naval 1913 1915 13. toukokuuta 1916 miehistönsä upottama 26. huhtikuuta 1919 ==Lähteet== * * === Viitteet === *
Salvador (nimi)

Salvador on espanjalainen miehen etunimi. Se pohjautuu latinan sanaan salvator, joka merkitsee ’pelastajaa’ tai ’vapahtajaa’. Roomalaiskatolisissa maissa tätä etunimeä käytetään kunnianosoituksena Kristukselle. Digi- ja väestötietoviraston mukaan Suomessa on syyskuuhun 2021 mennessä tilastoitu noin 110–120 Salvador-nimistä miestä. ==Tunnettuja Salvadoreja== * Salvador Allende (1908–1973), Chilen presidentti v. 1970–1973 * Salvador Botella (1929–2006), espanjalainen maantiepyöräilijä * Salvador Brotons (s. 1959), espanjalainen säveltäjä ja kapellimestari * Salvador Cabañas (s. 1980), paraguaylainen jalkapalloilija * Salvador Cardenal (1960–2010), nicaragualainen kitaristi ja laulaja-lauluntekijä * Salvador Sánchez Cerén (s. 1944), El Salvadorin presidentti v. 2014–2019 * Salvador Cristau Coll (s. 1950), espanjalainen roomalaiskatolinen piispa * Salvador Dalí (1904–1989), espanjalainen kuvataiteilija * Salvador Durán (s. 1985), meksikolainen autourheilija * Salvador Espriu (1913–1985), katalonialainen kirjailija * Salvador Flores Huerta (1934–2018), meksikolainen roomalaiskatolinen piispa * Salvador Giménez Valls (s. 1948), espanjalainen roomalaiskatolinen piispa * Salvador González Marco (s. 1963), Voro, espanjalainen jalkapalloilija ja jalkapallovalmentaja * Salvador Luria (1912–1991), italialaissyntyinen biologi, Nobelin fysiologian tai lääketieteen palkinnon saaja * Salvador Martínez Pérez (1933–2019), meksikolainen roomalaiskatolinen piispa * Salvador T. Modesto (1930–2015), filippiiniläinen roomalaiskatolinen piispa * Salvador Pérez (s. 1990), venezuelalainen baseballpelaaja * Salvador Piñeiro García- Calderón (s. 1949), perulainen roomalaiskatolinen arkkipiispa * Salvador Q. Quizon (1924–2016), filippiiniläinen roomalaiskatolinen piispa * Salvador Rueda (1857–1933), espanjalainen kirjailija * Salvador Sánchez (1959–1982), meksikolainen nyrkkeilijä * Salvador Sobral (s. 1989), portugalilainen laulaja ja euroviisuvoittaja * Salvador del Solar (s. 1970), Perun pääministeri v. 2019 ==Lähteet== Luokka:Etunimet
Bruno Dumont

Bruno Dumont (s. 1958) on palkittu ranskalainen elokuvaohjaaja ja käsikirjoittaja. == Dumont elokuvantekijänä == Ennen elokuvauraa, Dumont opiskeli kreikkalaista ja länsimaista filosofiaa, ja teki työkseen yritysvideoita. Dumontin tyyliä on verrattu muun muassa Robert Bressoniin. Hänet on myös äärimmäisen tarinankerronnansa takia liitetty New French Extremity -liikehdintään, jonka kärkitekijöitä on Gaspar Noé. Dumontin esikoiselokuva on La vie de Jésus (1997). Se kuvaa työttömien nuorten ja arabien jännitteitä pohjoisranskalaisessa syrjäkylässä. Elokuvan seksuaaliset lähikuvat keräsivät huomiota. Dumontin läpimurto elokuva on Inhimillisyys (L'humanité, 1999). Vaikkakin hahmopainotteinen, teoksen juonessa poliisi tutkii pikkutytön raiskausta ja murhaa. Elokuva voitti Cannesin Grand Prix palkinnon. Dumont ei kirjoita tavanomaisia käsikirjoituksia. Hän työstää ideansa romaanin muotoon, joka toimii myöhemmin pohjana elokuvalle. Dumont ei anna näyttelijöilleen tekstiä luettavaksi ennen kuin kuvaus alkaa. Dumont ei pidä nykyaikaisista elokuvista. Hän suosii 1960- ja 1970 luvun elokuvia, ja tekijöitä kuten Fellini ja Pasolini. Hänen mielestään Hollywood elokuvissa asiat selitetään turhan yksityiskohtaisesti. Dumontin mukaan niissä on myös liikaa dialogia. Omissa elokuvissaan Dumont pitää ääntä tärkeänä elementtinä. Dumont on uransa aikana saanut huomionosoituksia eri elokuvafestivaaleilla. Hän on muun muassa voittanut British Film Instituten Sutherland palkinnon vuonna 1997, toisen Grand Prix:n 2006, ja vuonna 2009 Toronton elokuvajuhlien kriitikkojen palkinnon (FIPRESCI). Suomessa Dumontin elokuvia ei ole ollut laajemmin nähtävillä. == Filmografia == ==== Elokuvat ==== * La vie de Jésus (1997) * Inhimillisyys (L'humanité 1999) * Twentynine Palms (2002) * Flanders (2006) * Hadewijch (2009) * Hors Satan (2011) * Camille Claudel 1915 (2013) * P'tit Quinquin (2014) * Ma Loute (2016) * Jeannette, l'enfance de Jeanne d'Arc (2017) * Coincoin et les z'inhumains (2018) * Jeanne (2019) * France (2021) == Lähteet == == Aiheesta muualla == * Bruno Dumont - palkinnot * Bruno Dumont haastattelu, 1999 (eng. tekstitys) Luokka:Ranskalaiset elokuvaohjaajat Luokka:Ranskalaiset käsikirjoittajat Luokka:Vuonna 1958 syntyneet Luokka:Elävät henkilöt
Jasperin piirikunta (Texas)

Jasperin piirikunta () on Yhdysvaltojen Texasin osavaltiossa sijaitseva piirikunta. Vuoden väestönlaskennassa sen asukasluku oli 32 980. Piirikunnan hallintokeskus ja väkiluvultaan suurin kunta on Jasperin kaupunki. Piirikunta perustettiin vuonna 1837. == Lähteet == == Aiheesta muualla == Luokka:Texasin piirikunnat
Zavalan piirikunta

Zavalan piirikunta () on Yhdysvaltojen Texasin osavaltiossa sijaitseva piirikunta. Vuoden väestönlaskennassa sen asukasluku oli 9 670. Piirikunnan hallintokeskus ja väkiluvultaan suurin kunta on Crystal Cityn kaupunki. Piirikunta perustettiin vuonna 1884. == Lähteet == == Aiheesta muualla == Luokka:Texasin piirikunnat
David Lowery

David Lowery (s. 26. joulukuuta 1980 Milwaukee, Wisconsin) on yhdysvaltalainen elokuvantekijä. Hänen ohjauksiaan ovat Ain’t Them Bodies Saints (2013), Pete ja lohikäärme Elliott (2016), A Ghost Story (2017), The Old Man & the Gun (2018) ja The Green Knight (2021). == Lähteet == == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvaajat Luokka:Yhdysvaltalaiset elokuvaleikkaajat Luokka:Vuonna 1980 syntyneet Luokka:Elävät henkilöt
Karbamoyylikloridit

Karbamoyylikloridit ovat orgaanisia yhdisteitä, joille tunnusomainen funktionaalinen ryhmä on R1R2NC(O)Cl, missä R1 ja R2 ovat orgaanisia ryhmiä. Karbamoyyliklorideja käytetään lähtöaineina orgaanisen kemian synteeseissä. == Ominaisuudet ja valmistus == Molekyylimassaltaan kevyet karbamoyylikloridit ovat huoneenlämpötilassa nesteitä ja raskaammat kiinteitä kiteisiä aineita. Yhdisteet reagoivat kuumennettaessa muodostaen isosyanaatteja. Karbamoyylikloridit reagoivat happokloridien tavoin useiden nukleofiilien kanssa, mutta eivät ole yhtä reaktiivisia. Ne reagoivat esimerkiksi amiinien kanssa ureajohdannaisiksi, alkoholien kanssa karbamaateiksi ja tiolien kanssa tiokarbamaateiksi. Tavanomaisimmat tavat valmistaa karbamoyyliklorideja ovat primääristen tai sekundääristen amiinien reaktiot fosgeenin tai etyyliklooriformiaatin kanssa. Niitä voidaan valmistaa myös isosyanaattien ja vetykloridin reaktiolla. == Lähteet == Luokka:Orgaaniset typpiyhdisteet Luokka:Organohalidit Luokka:Klooriyhdisteet Luokka:Funktionaaliset ryhmät
Zapatan piirikunta

Zapatan piirikunta () on Yhdysvaltojen Texasin osavaltiossa sijaitseva piirikunta. Vuoden väestönlaskennassa sen asukasluku oli 13 889. Piirikunnan hallintokeskus ja väkiluvultaan suurin kunta on Zapatan kaupunki. Piirikunta perustettiin 22. tammikuuta 1858. == Lähteet == == Aiheesta muualla == Luokka:Texasin piirikunnat
Austinin piirikunta

Austinin piirikunta () on Yhdysvaltojen Texasin osavaltiossa sijaitseva piirikunta. Vuoden väestönlaskennassa sen asukasluku oli 30 167. Piirikunnan hallintokeskus ja väkiluvultaan suurin kunta on Bellvillen kaupunki. Piirikunta perustettiin vuonna 1837. == Lähteet == == Aiheesta muualla == Luokka:Texasin piirikunnat
Wallerin piirikunta

Wallerin piirikunta () on Yhdysvaltojen Texasin osavaltiossa sijaitseva piirikunta. Vuoden väestönlaskennassa sen asukasluku oli 56 794. Piirikunnan hallintokeskus ja väkiluvultaan suurin kunta on Hempsteadin kaupunki. Piirikunta perustettiin vuonna 1873. == Lähteet == == Aiheesta muualla == Luokka:Texasin piirikunnat
Where from Here (Jonas and I -yhtyeen albumi)

Where from Here on suomalaisen Folkpop -yhtye Jonas and I:n toinen studioalbumi, jonka julkaisi Humu Records 24. syyskuuta 2021. == Kappaleet == # # # # # # # # # == Arvostelut == * Desibeli.net: Levyarvio: Jonas and I: Where From Here Viitattu 1.12.2021. == Lähteet == http://www.humurecords.com/jonasandi_where_from_here.html| https://desibeli.net/arvostelu/8452 Luokka:Vuoden 2021 albumit
Brewsterin piirikunta

Brewsterin piirikunta () on Yhdysvaltojen Texasin osavaltiossa sijaitseva piirikunta. Vuoden väestönlaskennassa sen asukasluku oli 9 546. Piirikunnan hallintokeskus ja väkiluvultaan suurin kunta on Alpinen kaupunki. Piirikunta perustettiin vuonna 1887. == Lähteet == == Aiheesta muualla == Luokka:Texasin piirikunnat
Willacyn piirikunta

Willacyn piirikunta () on Yhdysvaltojen Texasin osavaltiossa sijaitseva piirikunta. Vuoden väestönlaskennassa sen asukasluku oli 20 164. Piirikunnan hallintokeskus ja väkiluvultaan suurin kunta on Raymondvillen kaupunki. Piirikunta perustettiin vuonna 1912. == Lähteet == == Aiheesta muualla == Luokka:Texasin piirikunnat
Enon koulu

Enon koulu on Joensuun Enon pitäjässä, Enon kirkonkylän taajamassa toimiva peruskoulun alakoulu (luokka-asteet 0–6), joka tarjoaa myös esikouluopetusta. Vuonna 2021 Joensuu päätti rakentaa Enon yksisarjaiselle koululle uudisrakennuksen, joka suunniteltaisiin vuonna 2021 ja valmistuisi vuonna 2024. Enon koulun A-rakennuksen huonoksi koettu sisäilma oli eräs syy koulun uusimiselle. Ennen uuden Enon koulun valmistumista opetusta annetaan myös konteista muodostetuissa siirtotiloissa. Vuonna 2020 Enon koulua kävi 90 peruskoululaista. Esikoululaiset mukaanluettuna oppilaita on noin 110 ja opettajia parikymmentä. Koulun pihapiirissä palvelee Enon kirjasto. ==Lähteet== Luokka:Joensuun rakennukset ja rakennelmat Luokka:Joensuun peruskoulut Luokka:Eno
Reevesin piirikunta

Reevesin piirikunta () on Yhdysvaltojen Texasin osavaltiossa sijaitseva piirikunta. Vuoden väestönlaskennassa sen asukasluku oli 14 748. Piirikunnan hallintokeskus ja väkiluvultaan suurin kunta on Pecosin kaupunki. Piirikunta perustettiin vuonna 1884. == Lähteet == == Aiheesta muualla == Luokka:Texasin piirikunnat
Terrellin piirikunta (Texas)

Terrellin piirikunta () on Yhdysvaltojen Texasin osavaltiossa sijaitseva piirikunta. Vuoden väestönlaskennassa sen asukasluku oli 760. Piirikunnan hallintokeskus ja väkiluvultaan suurin paikkakunta on Sandersonin väestönlaskennallinen alue. Piirikunta perustettiin vuonna 1905. == Lähteet == == Aiheesta muualla == Luokka:Texasin piirikunnat
I am Become

I am Become on suomalaisen doom metal -yhtye Hanging Gardenin viides studioalbumi, joka julkaistiin 27. lokakuuta 2017 levymerkillä Lifeforce Records. == Kappaleet == # # # # # # # # # == Arvostelut == * Inferno: Itku silmässä lumihangessa – arviossa Hanging Garden Viitattu 29.9.2021. * Kaaoszine: 8-/10Hanging Garden jatkaa luontaista kehitystään viidennellä albumillaan Viitattu 29.9.2021. * Soundi: Hanging Garden siirtyy sujuvasti tunnelmasta toiseen – Vain kuoleman läsnäolo pysyy Viitattu 29.9.2021. == Lähteet == == Aiheesta muualla == * * Luokka:Vuoden 2017 albumit Luokka:Hanging Gardenin albumit
Into That Good Night

Into That Good Night on suomalaisen doom metal -yhtye Hanging Gardenin kuudes studioalbumi, joka julkaistiin 15. marraskuuta 2019 levymerkillä Lifeforce Records. == Kappaleet == # # # # # # # # == Arvostelut == * Imperiumi: 9/10Hanging Garden Into That Good Night Viitattu 29.9.2021. == Lähteet == == Aiheesta muualla == * * Luokka:Vuoden 2019 albumit Luokka:Hanging Gardenin albumit
Pecosin piirikunta

Pecosin piirikunta () on Yhdysvaltojen Texasin osavaltiossa sijaitseva piirikunta. Vuoden väestönlaskennassa sen asukasluku oli 15 193. Piirikunnan hallintokeskus ja väkiluvultaan suurin paikkakunta on Fort Stocktonin kaupunki. Piirikunta perustettiin vuonna 1875. == Lähteet == == Aiheesta muualla == Luokka:Texasin piirikunnat
Sähköpostiosoite

Sähköpostiosoite on sähköpostikäyttäjän ainutlaatuinen tunnus, jonka mukaan sähköpostiviesti ohjautuu oikealle vastaanottajalle. Sitä käytetään sähköpostien lähettämiseen sekä vastaanottamiseen internetissä. Tavallisen postin tapaan myös sähköpostiviesti tarvitsee niin lähettäjän kuin vastaanottajan osoitteen. Jokaisessa sähköpostiosoitteessa on kaksi osaa, käyttäjänimi ja verkkotunnus. Ensiksi tulee käyttäjänimi, jonka jälkeen tulee @-symboli ja viimeiseksi verkkotunnus. ==Lähteet== ==Aiheesta muualla== Luokka:Sähköposti
Winklerin piirikunta

Winklerin piirikunta () on Yhdysvaltojen Texasin osavaltiossa sijaitseva piirikunta. Vuoden väestönlaskennassa sen asukasluku oli 7 791. Piirikunnan hallintokeskus ja väkiluvultaan suurin paikkakunta on Kermitin kaupunki. Piirikunta perustettiin vuonna 1910. == Lähteet == == Aiheesta muualla == Luokka:Texasin piirikunnat
Hyvää uutta vuotta Live

Hyvää uutta vuotta Live on Nylon Beatin 22. joulukuuta 2004 julkaistu livealbumi. == Kappaleet == # # # # # # # # # # # # # # # # # # # == Lähteet == Luokka:Vuoden 2004 konserttitallenteet Luokka:Nylon Beatin albumit
Samir

Samir on arabialaisperäinen miehen etunimi. Se merkitsee ’henkilöä, joka mielellään keskustelee muiden kanssa illalla tai yöllä’. Lähtömuotona on arabian verbi samara (’jutella ilta- tai yöaikaan’).Baker, Mona: Supplement 1. Common names in the Arab world. – Samir on islaminuskoisten suosima etunimi, ja sitä käytetään musliminimenä myös Suomessa. Digi- ja väestötietoviraston etunimitilastoon on syyskuuhun 2021 mennessä kirjattu noin 520 tämännimistä miestä ja lisäksi noin 20–30 naista. Todennäköisesti naisille ei kuitenkaan ole annettu etunimeksi miehennimeä, vaan kyseessä on arabiankieliseen nimeen sisältyvä isännimi eli nasab.Akar, Sylvia: Arabiankieliset nimet. – Pirjo Mikkonen (toim.) Sukunimi? Etunimi? Maahanmuuttajien nimijärjestelmistä, s. 17\. PDF Helsinki: Kotimaisten kielten tutkimuskeskus, 2002. ISBN 951-9475-96-6 . Arabiassa Samir-nimeä vastaava naisennimi on Samira. ==Tunnettuja Samireja== * Samir Abbassi (s. 1986), suomalainen pituushyppääjä * Samir Aboud (s. 1972), libyalainen jalkapallomaalivahti * Samir Adam (s. 1983), mosambikilainen koripalloilija * Samir Assef (1950–2020), libanonilainen ralliautoilija * Samir Azzimani (s. 1977), marokkolainen alppihiihtäjä * Samir Azzouz (s. 1986), alankomaalainen rikollinen * Samir Beloufa (s. 1979), algerialainen jalkapalloilija * Samir Cavadzadə (s. 1980), azerbaidžanilainen laulaja * Samir Demnati (s. 1989), suomalainen pikajuoksija * Samir Handanovič (s. 1984), slovenialainen jalkapallomaalivahti * Samir Jouili, tunisialainen jalkapallovalmentaja * Samir Mazloum (s. 1934), libanonilainen piispa * Samir Nasri (s. 1987), ranskalainen jalkapalloilija * Samir Nassar (s. 1950), syyrialainen arkkipiispa * Samir Zaoui (s. 1976), algerialainen jalkapalloilija ==Lähteet== ==Aiheesta muualla== * Etunimien taivutus: Samir (Kotimaisten kielten keskuksen verkkojulkaisu) Luokka:Etunimet
Val Verden piirikunta

Val Verden piirikunta () on Yhdysvaltojen Texasin osavaltiossa sijaitseva piirikunta. Vuoden väestönlaskennassa sen asukasluku oli 47 586. Piirikunnan hallintokeskus ja väkiluvultaan suurin kunta on Del Rion kaupunki. Piirikunta perustettiin vuonna 1885. == Lähteet == == Aiheesta muualla == Luokka:Texasin piirikunnat
Matti Puttonen

Matti Kalervo Puttonen (7. helmikuuta 1930 Vilppula – 20. lokakuuta 2017Metsä Groupin Viesti 4/2017, s. 11. Viitattu 29.9.2021.) oli suomalainen yritysjohtaja, metsäneuvos ja vuorineuvos.Biografia-sampo: Matti Puttonen Viitattu 29.9.2021. Matti Puttosen vanhemmat olivat Kalle Puttonen ja Siiri Rautalahti ja puoliso vuodesta 1954 Leila Kaarina Koivisto. Puttonen tuli ylioppilaaksi 1950 ja valmistui metsänhoitajaksi Helsingin yliopistosta 1955. Hän tuli 1957 Metsäliiton Äänekosken tehtaiden piirimetsänhoitajaksi. Vuonna 1968 Puttonen siirtyi konsernin emoyhtiön Osuuskunta Metsäliiton palvelukseen, jolle kaikki puun hankinta keskitettiin. Puttosesta tuli 1974 puuraaka-aineen markkinointijohtaja ja 1978 lyhyeksi aikaa Puulaaki-yhtiön toimitusjohtaja, kunnes hänet nimitettiin Osuuskunta Metsäliiton toimitusjohtajaksi. Puttonen kehitti merkittävästi yhtymän yritysten toimintoja ja toteutti strategisia investointeja, ajoi suunniteltua mutta kariutunutta Pohjan Sellun yhteisyritystä ja toteutti yhteenliittymiä. Vuonna 1982 metsäneuvoksen arvon saanut Puttonen sai vuorineuvoksen arvon 1989. ==Lähteet== Luokka:Suomalaiset metsänhoitajat Luokka:Suomalaiset yritysjohtajat Luokka:Vuorineuvokset Luokka:Vuonna 1930 syntyneet Luokka:Vuonna 2017 kuolleet
Kinneyn piirikunta

Kinneyn piirikunta () on Yhdysvaltojen Texasin osavaltiossa sijaitseva piirikunta. Vuoden väestönlaskennassa sen asukasluku oli 3 129. Piirikunnan hallintokeskus ja väkiluvultaan suurin kunta on Brackettvillen kaupunki. Piirikunta perustettiin vuonna 1874. == Lähteet == == Aiheesta muualla == Luokka:Texasin piirikunnat
Nichita Stănescu

Nichita Stănescu (1933 Ploiești, Romania – 1983 Bukarest, Romania) oli romanialainen runoilija. Hän opiskeli Bukarestin yliopistossa romanian kieltä ja kirjallisuutta ja valmistui 1957. Hänestä tuli 1960-luvulla merkittävimpiä Romanian runoilijoista. Hänen esikoiskokoelmansa Sensul iubirii ilmestyi 1960. Stănescu sai lukuisia palkintojaPoetry in Translation (CCCL), Nichita Stănescu (1933-1983), Romanian Studies, viitattu 29.9.2021 ja oli 1980 Nobel- ehdokkaanakin. Stănescu alkoholisoitui pahasti, ja jopa valtionjohdon taholta yritettiin järjestää hänelle hoitoa, kun diktaattorin puoliso Elena Ceausescu sai tietää hänen tilastaan. Hoidosta ei kuitenkaan ollut apua. Stănescu kuoli bukarestilaisessa sairaalassa.Nichita Stănescu – The Romanian poet who was nominated for the Nobel Prize, imperialtransilvania.com, viitattu 29.9.2021 ==Palkinnot ja tunnustukset== * Herder-palkinto 1975 ==Lähteet== ==Aiheesta muualla== Luokka:Romanialaiset runoilijat Luokka:Vuonna 1933 syntyneet Luokka:Vuonna 1983 kuolleet
Maverickin piirikunta

Maverickin piirikunta () on Yhdysvaltojen Texasin osavaltiossa sijaitseva piirikunta. Vuoden väestönlaskennassa sen asukasluku oli 57 887. Piirikunnan hallintokeskus ja väkiluvultaan suurin kunta on Eagle Passin kaupunki. Piirikunta perustettiin vuonna 1885. == Lähteet == == Aiheesta muualla == Luokka:Texasin piirikunnat
Klinkkeritiili

Klinkkeritiilet () ovat erityisen kestäviä, kovaksi poltettuja savitiiliä tai laattoja.Aikio ja Vornanen 1993, s. 335 Korkeassa lämpötilassa poltetut klinkkeritiilet ovat sulaneet tiiviiksi massaksi, ja ne kestävät hyvin lämpötilan vaihteluja ja ilmaston vaikutusta. Klinkkeritiilet ovat saaneet nimensä tunnusomaisesta helähtävästä äänestä, joka syntyy, kun tiiliä kopauttaa yhteen. Klinkkeritiilet poltetaan kovassa kuumuudessa, lähellä tulta. Kuumuus synnyttää erityisen kovia ja kestäviä tiiliä, ja saa aikaan sekä tiilten karkean rakenteen että rikkaat värisävyt, jotka vaihtelevat punaisista, keltaisista ja oransseista sävyistä aina ruskeaan, violettiin ja mustaan. Jokainen klinkkeritiili on erilainen. Alun perin klinkkeritiilet olivat hylkytavaraa, koska ne olivat epätasaisesti värjäytyneitä ja epämuodostuneita. Niistä tuli kuitenkin suosittuja 1900-luvun alussa, kun uudistusmieliset arkkitehdit alkoivat rakentaa taloja klinkkeritiilistä juuri sen vuoksi, että rouheat tiilet olivat niin omintakeisia. ==Lähteet== *Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. ISBN 951-1-11365-8. === Viitteet === Luokka:Rakennusmateriaalit
Uimaharjun koulu

Uimaharjun koulu on Joensuun Enon pitäjän Uimaharjun taajamassa toimiva yhtenäiskoulu (luokka-asteet 0-9), joka tarjoaa myös esikouluopetusta. Koulu on perustettu vuonna 1998, ja sijaitsee maanteitse noin 15 kilometriä Enon kirkonkylästä ja noin 47 kilometriä Joensuun keskustasta koilliseen. Joensuun kaupunki päätti yhdistää Enon ja Uimaharjun alueiden yläkoulut vuonna 2018. Enon yläkoululaisten oli määrä aloittaa Uimaharjun koululla syksyllä 2019. Vuonna 2020 Enon koulua kävi 270 peruskoululaista. Toisen lähteen mukaan oppilaita on alle 200 ja opettajia 24. ==Lähteet== Luokka:Joensuun rakennukset ja rakennelmat Luokka:Joensuun peruskoulut Luokka:Eno
Frans Salovius

Frans Fridolf Salovius (27. elokuuta 1878 Siuntio – 12. marraskuuta 1959 Helsinki) oli suomalainen maanviljelijä, opettaja ja osuustoimintaliikkeen järjestöjohtaja, joka sai maanviljelysneuvoksen arvon.Biografia-sampo: Frans Salovius Viitattu 29.9.2021. Saloviuksen vanhemmat olivat tilanomistaja Karl Salovius ja Johanna Vilhelmina Alsendorff ja puoliso 1906–1956 Signe Fanny Emilia Meinander. Salovius tuli ylioppilaaksi 1900 ja valmistui filosofian maisteriksi 1907, pääaineena maataloustieteet. Hän opetti 1903–1905 maatalousaineita Keski-Uudenmaan kansanopistossa Espoossa ja 1905–1908 Itä- Uudenmaan maamies- ja emäntäkoulussa Pernajassa. Salovius oli suomenruotsalaisen Keskusosuuskunta Laborin toinen johtaja 1910–1945 ja toimitusjohtaja 1942–1945. Hän omisti Bäcksin kartanon Siuntiossa 1908–1923 ja oli Siuntion maamiesseuran esimies 1909–1924. Hänellä oli lisäksi runsaasti muita luottamustehtäviä osuustoiminnan piirissä, mutta myös esimerkiksi Taalintehtaan ruukin johtokunnassa 1913–1936 ja Ruotsalaisessa Kansanpuolueessa. Maanviljelysneuvoksen arvonimen Salovius sai 1948.Kuka kukin oli Viitattu 29.9.2021.60-vuotias. Johtaja Frans Salovius. Helsingin Sanomat, 27.8.1938, s. 6. ==Lähteet== Luokka:Maanviljelysneuvokset‎ Luokka:Suomalaiset maanviljelijät Luokka:Suomalaiset opettajat Luokka:Osuustoimintaliikkeen vaikuttajat Luokka:Suomalaiset järjestöjohtajat Luokka:Vuonna 1878 syntyneet Luokka:Vuonna 1959 kuolleet
Joe Pescin filmografia

Tämä on Joe Pescin filmografia. == Elokuvat == Vuosi Suomenkielinen nimi Alkuperäinen nimi Rooli Muuta 1961 Twistin hurmaa Hey, Let's Twist! tanssija Peppermint Loungessa kreditoimaton rooli 1976 Kuoleman rahastaja The Death Collector Joe Salvino 1980 Kuin raivo härkä Raging Bull Joey LaMotta 1982 Menestyksen hinta I'm Dancing as Fast as I Can Roger 1982 Dear Mr. Wonderful Dear Mr. Wonderful Ruby Dennis 1983 Kuka murhasi Jack McCannin? Eureka Mayakofsky 1983 Iisi miljoona Easy Money Nicky Cerone 1984 Once Upon a Time in America – suuri gangsterisota Once Upon a Time in America Frankie Minaldi 1984 Tutti dentro Tutti dentro Corrado Parisi 1987 Mies tulessa Man on Fire David Coolidge 1988 Moonwalker Moonwalker Frankie Lideo 1988 Hemingway – legenda The Legendary Life of Ernest Hemingway John Dos Passos 1989 Tappava ase 2 Lethal Weapon 2 Leo Getz 1990 Tulileikki Catchfire Leo Carelli kreditoimaton cameorooli 1990 Betsyn häät Betsy's Wedding Oscar Henner 1990 Mafiaveljet Goodfellas Tommy DeVito Parhaan miessivuosan Oscar 1990 Yksin kotona Home Alone Harry Lyme 1991 Superläävä The Super Louie Kritski 1991 JFK – avoin tapaus JFK David Ferrie 1992 Serkkuni Vinny My Cousin Vinny Vincent LaGuardia Gambini 1992 Tappava ase 3 Lethal Weapon 3 Leo Getz 1992 Paljastava silmä The Public Eye Leon Bernstein 1992 Yksin kotona 2 – Eksynyt New Yorkissa Home Alone 2: Lost in New York Harry Lyme 1993 Jäähyväiset kummisedälle A Bronx Tale Carmine 1994 Jimmy Hollywood Jimmy Hollywood Jimmy Alto 1994 Kaikella kunnialla With Honors Simon Wilder 1995 Casino Casino Nicky Santoro 1997 8 päätä merimieskassissa 8 Heads in a Duffel Bag Tommy Spinelli 1997 Kahjo kalareissu Gone Fishin' Joe Waters 1998 Tappava ase 4 Lethal Weapon 4 Leo Getz 2006 The Good Shepherd The Good Shepherd Joseph Palmi cameorooli 2010 Love Ranch Love Ranch Charlie Bontempo 2019 The Irishman The Irishman Russell Bufalino == Televisio == Vuosi Suomenkielinen nimi Alkuperäinen nimi Rooli Muuta 1985 Half Nelson Half Nelson Rocky Nelson 6 jaksoa 1992 Kauhua kryptasta Tales from the Crypt Vic / Jack Jakso: ”Split Personality” 1992 Saturday Night Live Saturday Night Live oma itsensä / isäntä Jakso: ”Joe Pesci / The Spin Doctors” == Lähteet == Luokka:Filmografiat
Dimmitin piirikunta

Dimmitin piirikunta () on Yhdysvaltojen Texasin osavaltiossa sijaitseva piirikunta. Vuoden väestönlaskennassa sen asukasluku oli 8 615. Piirikunnan hallintokeskus ja väkiluvultaan suurin kunta on Carrizo Springsin kaupunki. Piirikunta perustettiin vuonna 1858. == Lähteet == == Aiheesta muualla == Luokka:Texasin piirikunnat
Webbin piirikunta

Webbin piirikunta () on Yhdysvaltojen Texasin osavaltiossa sijaitseva piirikunta. Vuoden väestönlaskennassa sen asukasluku oli 267 114. Piirikunnan hallintokeskus ja väkiluvultaan suurin kunta on Laredon kaupunki. Piirikunta perustettiin 28. tammikuuta 1848. == Lähteet == == Aiheesta muualla == Luokka:Texasin piirikunnat
Liperin koulu

Liperin koulu on Liperin kunnan kirkonkylän taajamassa toimiva suomenkielinen alakoulu (luokka-asteet 1–6). Ennen syksyä 2021 Liperin koulu muodosti osan ala- ja yläkoulut sisältänyttä Liperin yhtenäistä peruskoulua. Yläkoulu kuitenkin suljettiin Liperin kirkonkylältä, rakennus purettiin ja luokka- asteiden 7.–9. opetus siirrettiin Ylämyllyn taajamaan, osaksi Ylämyllyn koulua. Sinne nousi Patteriston yksiköksi kutsuttu uudisrakennus yläkoululle ja kirjastolle. Liperin yhtenäistä peruskoulua kävi vuonna 2020 yhteensä 525 peruskoulun oppilasta. Heistä pääosa oli yläkoululaisia. ==Lähteet== Luokka:Liperin rakennukset ja rakennelmat Luokka:Suomen peruskoulut
Starrin piirikunta

Starrin piirikunta () on Yhdysvaltojen Texasin osavaltiossa sijaitseva piirikunta. Vuoden väestönlaskennassa sen asukasluku oli 65 920. Piirikunnan hallintokeskus ja väkiluvultaan suurin kunta on Rio Grande Cityn kaupunki. Piirikunta perustettiin vuonna 1848. == Lähteet == == Aiheesta muualla == Luokka:Texasin piirikunnat
Tauno Salo

Tauno Ilmari Salo (30. syyskuuta 1922 Hämeenlinna – 7. helmikuuta 2016 Helsinki) oli suomalainen arkkitehti, joka teki työuransa Keskus-Sato Oy:ssä ja omassa suunnittelutoimistossaan. Tasavallan presidentti myönsi hänelle yliarkkitehdin arvonimen. Salo kirjoitti ylioppilaaksi Helsingin suomalaisessa normaalilyseossa 1941 ja astui sotapalvelukseen saman vuoden kesällä. Hän palveli jatkosodassa jaosupseerina ja tulenjohtajana saaden luutnantin arvon ennen kotiuttamistaan. Salo osallistui taisteluihin muun muassa Valkeasaarella ja Viipurinlahdella. Vuonna 1968 hänet ylennettiin yliluutnantiksi. Arkkitehdiksi Salo valmistui Teknillisestä korkeakoulusta 1949. Työuransa hän aloitti Kulutusosuuskuntin Keskusliiton toimistoarkkitehtinä 1948–1952 ja siirtyi Keskus-Sato Oy:n palvelukseen 1953. Salo työskenteli aluksi toimistoarkkitehtinä 1953–1955, eteni sitten tekniseksi johtajaksi 1955–1981 ja yleni ennen eläköitymistään Keskus-Sato Oy:n toimitusjohtajaksi 1981–1985. Sivutoimenaan hän hoiti omaa suunnittelutoimistoaan 1960–1981. Työuransa ohessa Salolla oli useita luottamustoimia muun muassa kokoomuksen edustajana Helsingin kaupunkisuunnittelulautakunnassa 1972–1985 ja Helsingin Osuuskaupan hallintoneuvoston jäsenyys 1983–1988. ==Suunnittelutöitä== *Asuintalo, Saunalahdentie 11, Helsinki 1955 *Asuinkerrostalo, Adolf Lindforsin tie 1, Helsinki 1956 (yhdessä Sakari Nirosen kanssa) *Asuintalo, Riihitie 13–Kadetintie 14, Helsinki 1957 (yhdessä Eevi Ahon kanssa) *Asuin- ja liikerakennus, Wallininkatu 8–Kolmas linja 34, Helsinki 1967 *Lutherin kirkko, Turku 1967 (yhdessä Olavi Heikkilän kanssa) *Asuinkerrostalo, Alppikatu 13, Helsinki (yhdessä Mauri Karkulahden kanssa) ==Lähteet== Luokka:Suomalaiset arkkitehdit Luokka:Vuonna 1922 syntyneet Luokka:Vuonna 2016 kuolleet
Sándor Somogyi Tóth

Sándor Somogyi Tóth (1923 Kaposvár, Unkari – 2000 Budapest, UnkariSomogyi Tóth Sándor Magyar Elektronikus Könyvtár, viitattu 23.9.2021) oli unkarilainen kirjailija, kansaopiston opettaja, rehtori. Hän toimi myös opetusministeriön tehtävissä Budapestissä. Somogyi Tóthin pääteos Próféta voltál szívem ilmestyi ensin 1964 aikakauslehdessä ja kirjana 1965. Se herätti runsasta keskustelua. Hän kuvaa siinä omaa elämäänsä, joka on ajautunut umpikujaan ja piirtää samalla kuvan sukupolvensa historiasta ja läpivalaisee yhteiskuntaa. Teoksen alkuluvun on suomentanut Hannu Launonen, ja se on julkaistu nimellä "Olit profeetta, rakkaani" Suomi-Unkari-Seuran lehdessä. Teoksen pohjalta on Pál Zolnay ohjannut vuonna 1968 saman nimisen elokuvan,Hannu Launonen, "Olit profeetta, rakkaani", alkuluku ja elämäkertatiedot. Suomi-Unkari-Seuran lehti 2/1987 joka on suomeksi esitetty nimellä Putoaminen. viitattu 29.9.2021 ==Lähteet== Luokka:Unkarilaiset kirjailijat Luokka:Vuonna 1923 syntyneet Luokka:Vuonna 2000 kuolleet
Louise Reichardt

Louise Reichardt (11. huhtikuuta 1779 Berliini – 17. marraskuuta 1826 Hampuri) oli saksalainen säveltäjä.Louise Reichardt A Modern Reveal Reichardtin isä Johann Friedrich Reichardt ja äiti Juliane Benda olivat säveltäjiä. Äiti kuitenkin kuoli tytön ollessa 4-vuotias, eikä isällä ollut aikaa tai halua opettaa tytärtään. Hän opettelikin säveltämistä pitkälti itsenäisesti. Perheen koti veti puoleensa monia ajan johtavista runoilijoista, joihin kuuluivat Johann Wolfgang von Goethe, Ludwig Tieck, Novalis, Friedrich ja August Wilhelm von Schlegel, Joseph von Eichendorff, Clemens Brentano sekä Bettina von Arnim. Näistä henkilöistä tuli Reichardtin ystäviä ja innoittajia. Reichardt muutti Hampuriin, aloitti opiskelun Johann Friedrich Clasingin johdolla ja kiinnostui syvästi Georg Friedrich Händelin kuoroteoksista. Hän oli aktiivinen vaikuttaja Hampurin kuoropiireissä, teki opetustyötä ja sai osakseen huomiota sävellystensä lyyrisillä melodioilla. Reichardtin tuotantoon kuuluu yli sata laulua, joista suurin osa julkaistiin ja esitettiin Hampurissa hänen elinaikanaan. Sanoitukset ovat saksaksi ja italiaksi, usein aikansa huomattavimpien runoilijoiden laatimia. Osassa Reichardtin sävellyksistä säestetään pianolla laulajaa, osa esitetään ilman soitinsäestystä. Reichardt oli ensin kihloissa runoilijan kanssa, mutta tämä kuoli ennen häitä; samoin hänen toinen kihlattunsa, taidemaalari, ennätti kuolla ennen avioitumista. Tämän jälkeen Reichardt vältti romanttisia suhteita ja omistautui työlleen oppilaidensa ja säveltämisen parissa. == Lähteet == == Aiheesta muualla == * IMSLP: nuotteja Luokka:Saksalaiset säveltäjät Luokka:Vuonna 1779 syntyneet Luokka:Vuonna 1826 kuolleet
Lauri Timonen

Lauri Timonen (s. 1980) on Filmihullu-lehden päätoimittaja ja elokuva- aiheisten kirjojen kirjoittaja. Timonen toimi pitkään Filmihullun toimitussihteerinä ja lehden päätoimittajan Peter von Baghin assistenttina. Kun von Bagh kuoli vuonna 2014, Timonen valittiin uudeksi päätoimittajaksi. Timonen on toiminut lehden päätoimittajana vuoden 2015 alusta. Timonen on julkaissut teokset Aki Kaurismäestä, Matti Pellonpäästä, Matti Ijäksestä, Jean Sebergistä, Rainer Werner Fassbinderistä, Federico Fellinistä ja Robert Bressonista. Timonen on ohjannut lyhytelokuvan Jeanne d'Arc (2009). == Teokset == * Robert Bresson, luultavasti. Helsinki: Rosebud, 2023. ISBN 978-952-7313-64-0 * Federico Fellini: Uneksijan sirkus. Helsinki: Rosebud, 2021. ISBN 978-952-7313-31-2 * Pelko jäytää sielua: Rainer Werner Fassbinderin elämä ja kuolema. Helsinki: Rosebud, 2019. ISBN 978-952-7313-16-9 * Jean Seberg: Erään filmitähden nousu ja tuho. Helsinki: Art House, 2018. ISBN 978-951-884-694-2 * Matti Ijäksen elokuvat. Helsinki: Like, 2013. ISBN 978-952-01-0751-2 * Lähikuvassa Matti Pellonpää. Helsinki: Otava, 2009. ISBN 978-951-1-22903-2 * Aki Kaurismäen elokuvat. Helsinki: Otava, 2006. ISBN 978-951-1-20617-0 == Lähteet == Luokka:Suomalaiset tietokirjailijat Luokka:Suomalaiset päätoimittajat Luokka:Vuonna 1980 syntyneet Luokka:Elävät henkilöt
Ecoup

Ecoup Oyj on suomalainen kiertotalouskonserni. Yhtiö listautui Helsingin pörssin First North -listalle 29. syyskuuta 2021. Yhtiön toiminnan tavoitteena on, että hylättyjä materiaaleja hyödynnetään yhä enemmän osana kestävää ja resurssiviisasta rakentamista. Yhtiön liiketoiminta jakautuu kahteen liiketoiminta-alueeseen. Palvelut ja tuotteet -liiketoiminnan tehtävänä on tuottaa rakentamisen toimijoille todennetusti ympäristöystävällisiä rakennusmateriaaleja ja rakentamisen raaka-aineita, jotka täyttävät myös tiukat laatukriteerit ja joita kehitetään aktiivisesti. Kiertotalousteknologiat-liiketoiminnan tehtävänä on kehittää ja toimittaa jätteenkäsittelyn ja kierrättämisen tarpeisiin laitteistoja ja menetelmiä, joiden avulla purku- ja rakennusjätteestä valmistetaan uusia, ympäristöystävällisiä raaka-aineita ja lopputuotteita. == Lähteet == == Aiheesta muualla == * EcoUpin verkkosivut * Salkunrakentaja: EcoUp jatkaa kasvun tiellä * Sitra: Kiertotalouskonserni EcoUp valmistaa hiilineutraalia eristettä ja uusiokäyttää purkumateriaalia * Rakennuslehti: Ekovillasta tuttu Ecoup kasvoi viidenneksellä Luokka:Suomalaiset First North -yhtiöt
Blidan maakunta

Blidan maakunta () eli wilaya on hallintoalue Algerian pohjoisosassa. Sen keskus on Blidan kaupunki. Maakunnan pinta-ala on 1 478,62 neliökilometriä. Asukkaita on 1 275 600 henkeä (vuonna 2018, arvio). Blidan maakunta rajoittuu pohjoisessa Tipazan ja Algerin, idässä Boumerdèsin ja Bouiran, etelässä Médéan ja lännessä Aïn Deflan maakuntiin. Luonnonalueita ovat Mitidjan tasanko ja Atlasvuoret. Ilmasto on välimerellinen. Talvet ovat leutoja ja sateisia ja kesät kuumia ja kuivia. Maakunta jakautuu hallinnollisesti kymmeneen piirikuntaan eli daïraan, joihin kuuluu 25 kuntaa. Piirikuntien keskukset ovat Blida, Boufarik, Bougara, Bouinan, El Affroun, Larbaâ, Meftah, Mouzaïa, Oued Alleug ja Ouled Yaïch. Blidan kautta kulkee Algerista länteen ja etelään suuntautuva valtatie sekä Oraniin johtava rautatie. Boufarikissa on sotilaskäytössä oleva lentokenttä. Maakunnan pääelinkeino on maanviljely, joka tuottaa vihanneksia, sitrushedelmiä, viinirypäleitä, perunaa, viljaa, maitoa ja lihaa. Lisäksi on muun muassa elintarvike- ja metalliteollisuutta. Blidassa ja El Affrounissa on yliopistot. Matkailunähtävyyksiä ovat Chréan kansallispuisto ja laskettelukeskus Atlasvuorilla, Chiffan rotkot, Hammam Melouanen kuumat lähteet, Blidan vanha kaupunki ja moskeijat sekä turkkilaisaikainen Azizan palatsi Beni Tamoun kunnassa. ==Lähteet== Luokka:Algerian maakunnat
Ylämyllyn koulu

Ylämyllyn koulu on Liperin kunnan Ylämyllyn taajamassa toimiva oppilasmäärältään suuri suomenkielinen yhtenäiskoulu (luokka-asteet 0–9). Koulu sijaitsee noin 15 kilometriä Joensuun keskustasta pohjoiseen. Koulu toimii kolmessa eri yksikössä. Alakoulu: * Jyrin yksikkö, Patteristontie 12 a: esiopetus ja 1.-2. luokat * Paloaukean yksikkö, Patteristontie 12 e: 3.-6. luokat Yläkoulu: * Patteriston yksikkö: 7.-9. luokat Paloaukean yksikkö otettiin koulukäyttöön vuonna 2009. Se remontoitiin vuonna 1954 valmistuneeseen lamellikasarmiin. Oppilaat siirtyivät tiloihin lakkautetusta Lautasuon koulusta. Yläkoulun toiminta tuotiin Ylämyllylle siirtämällä sinne aiemmin Liperin kirkonkylällä toimineen Liperin yhtenäisen peruskoulun yläkoulun opetus oppilaineen. Yläkoululle valmistui kesällä 2021 Patteriston yksiköksi kutsuttu uudisrakennus, jossa toimii yläkoulun ohella Ylämyllyn kirjasto ja nuorisotalo. Vuonna 2020 Ylämyllyn koulua kävi 519 peruskoulun oppilasta (jo ennen yläkoulun siirtoa kirkonkylältä). Tämän lisäksi koulussa oli esiopetuksen oppilaita. Yläkoulun siirtymisen johdosta Ylämyllyn alueen esi- tai peruskouluoppilaiden yhteismäärä nousee lähes tuhanteen. ==Lähteet== Luokka:Liperin rakennukset ja rakennelmat Luokka:Suomen peruskoulut Luokka:Ylämylly
Metsätieto

Metsätieto on yleensä metsää koskevaa informaatiota. Se käsittää yleisimmin tietoa muun muassa metsien kasvupaikoista ja puustosta, erityisen tärkeistä elinympäristöistä, vesiensuojelusta sekä metsien käytöstä. Metsätieto auttaa suunnittelemaan metsien käyttöä eri mittakaavatasoilla. Metsätietoa keräävät useat tahot moniin käyttötarkoituksiin. Metsätiedon keskeisimpiä keräystapoja ovat erilaiset maastohavainnoinnit ja -mittaukset, kaukokartoitus sekä edellisten erilaiset yhdistelmät. Metsätieto on pääasiassa paikkatietoa. Metsätiedolle läheisiä käsitteitä ovat metsävaratieto, puustotieto, luontotieto, ympäristötieto, kasvupaikkatieto, olosuhdetieto ja toimenpidetieto, jotka yhdessä muodostavat osan metsätietoekosysteemiä. Käsitteen yleisen merkityksen voi johtaa käsitteistä metsä ja tieto (tai informaatio ja tieto). Metsä on elinympäristö, biotooppi, joka koostuu pitkistä yleensä puurunkoisista kasveista, joiden latvuskerros eli latvusto muodostaa melko yhtenäisen peitteen ja joiden seassa esiintyy lyhyempiä kasveja muodostaen alempia kerroksia. Alue voidaan luokitella myös metsäksi, jos muut ehdot täyttyvät ja alueella on puurunkoisten kasvien esiintymismahdollisuus. Metsätieto-käsitteessä, tieto sanalla tarkoitetaan useimmiten informaatiota, mutta se ei tarkoita sitä, etteikö se voisi tarkoittaa myös dataa, ymmärrystä tai viisautta. Eri toimijat saattavat tarkoittaa metsätieto-käsitteellä hieman eri asioita. == Käsitteen historia == Ennen metsätieto-käsitettä käytettiin laajasti ammattikielessä metsävaratieto- käsitettä. Metsätieto-käsite otettiin laajemmalti käyttöön metsätietolain myötä. Siinä yhteydessä ajateltiin, että se käsittää metsävaratietojen lisäksi myös tietoa omistajasta. Metsävaratieto-käsite liitettiin myös pääasiassa metsäsuunnittelua varten tarvittaen tietojen kuvaamiseen (esim. puusto- ja kasvupaikkatiedot). Metsätieto on siis laajempi käsite. Organisaatioissa käytetään "metsä- ja luontotieto" -käsitteitä yhdessä, vaikka metsätietojen ja luontotietojen välinen raja on varsin liukuva. == Lähteet == == Aiheesta muualla == *Metsätieto 2020 tavoitetila Luokka:Metsätalous Luokka:Geoinformatiikka
Paycor Stadium

Paycor Stadium (ennen Paul Brown Stadium) on amerikkalaisen jalkapallon stadion Cincinnatin kaupungissa. Stadionin pääkäyttäjä on NFL-seura Cincinnati Bengals. Stadionin rakennustyöt aloitettiin huhtikuussa 1998. Ensimmäinen ottelu pelattiin 19. elokuuta 2000, kun Benglas kohtasi Chicago Bearsin. Stadionilla mahtuu 65 515 katsojaa. ==Lähteet== Luokka:Yhdysvaltain amerikkalaisen jalkapallon stadionit Luokka:Cincinnatin rakennukset ja rakennelmat Luokka:Cincinnatin urheilu
Champeaux (Ille-et-Vilaine)

Champeaux () on kunta läntisessä Ranskassa Ille-et-Vilainen departementissa Bretagnen alueella. Se sijaitsee noin 9 kilometriä Vitrén kaupungista länteen. Kunta on kehittynyt 1400-luvulla perustetun Maria Magdaleenan kollegiaalisen kirkon ja kirkkoluostarin ympärille. Paikallinen d’Espinayn mahtisuku piti tuolloin valtaa. He olivat avittamassa kirkon rakentamista, ja lisäksi he muuttivat asuinkartanonsa linnaksi. Nykyinen Château de l'Espinay on peräisin 1500-luvulta. Tiedosto:Champeaux_(35)_Collégiale_Sainte- Madeleine_Extérieurs_01.JPG|Maria Magdaleenan kollegiaalinen kirkko Tiedosto:Cloitre_de_Champeaux_(Ille-et-Vilaine).JPG|Luostari Tiedosto:Champeaux_(35)_Château_de_l'Espinay.jpg|Château de l'Espinay ==Lähteet== ==Aiheesta muualla== Luokka:Ille-et-Vilainen kunnat
Champeaux

Champeaux voi tarkoittaa seuraavia: == Maantiede == * Champeaux, kunta Ranskassa Ille-et-Vilainen departementissa * Champeaux, kunta Ranskassa Manchen departementissa * Champeaux, kunta Ranskassa Seine-et-Marnen departementissa
Pulp Fiction (kappale)

Pulp Fiction on suomalaisen Haloo Helsinki! -yhtyeen kappale ja viides single yhtyeen vuonna 2014 julkaistulta albumilta Kiitos ei ole kirosana. Singlenä kappale julkaistiin 10. kesäkuuta 2015 yhdessä musiikkivideon kanssa. ”Pulp Fiction” on yksi yhtyeen suosituimmista kappaleista. Se nousi korkeimmillaan Suomen virallisen singlelistan sijalle 16, latauslistan neljänneksi ja radiolistan kärkeen. Vuoden 2024 marraskuuhun mennessä kappaletta oli kuunneltu suoratoistopalvelu Spotifyssa yli 17 miljoonaa kertaa. Kappaleen ovat kirjoittaneet Elli Haloo ja Leo Hakanen. Se on saanut nimensä samannimisestä elokuvasta, josta yhtyeen laulaja Elli Haloo kertomansa mukaan pitää. Kappaleen sanoituksissa on viittauksia elokuvaan. Kappaleen musiikkivideon ohjasi Herra Ylppö. Video kuvattiin hetken mielijohteesta Espanjassa samaan aikaan kuin ”Kuussa tuulee” -kappaleen musiikkivideo, eikä sitä suuremmin suunniteltu etukäteen. == Lähteet == == Aiheesta muualla == * Luokka:Vuoden 2015 kappaleet Luokka:Haloo Helsinki! -yhtyeen kappaleet
Isosamettikukka

Isosamettikukka (Tagetes erecta) on samettikukkiin kuuluva yksivuotinen asterikasvi. Kasvin varsi on tanakka, jäykkä ja suora, latvasta monihaarainen. Sen korkeus on 20–90 senttimetriä. Lehdet ovat tummanvihreitä, pariliuskaisia, päätöparisia, syvään hampaisia. Mykeröt ovat 3–7 cm leveitä, usein kerrottukukkaisia, mykeröperä paksunee kehtoa kohden. Kukkien väri on tavallisesti keltaisesta oranssiin, jalostettuja lajikkeita on myös valkeakukkaisina.Pinkka – Lajintuntemuksen oppimisympäristö: Isosamettikukka (Tagetes erecta) Isosamettikukka kasvaa alkuperäisenä Yhdysvalloissa ja Meksikossa. Suomen oloissa sitä viljellään tavallisesti esikasvatettavana ryhmäkasvina. == Lähteet == Luokka:Asterikasvit
Kuolanpietaryrtti

Kuolanpietaryrtti (Tanacetum bipinnatum) on monivuotinen asterikasvilaji. Se on melko matalakasvuinen ruoho, yleensä 5–30 senttimetriä korkea. Varret ovat kaartuvia–pystyhköjä. Tyvilehdet kuihtuvat pian, varsilehdet ovat pysyvämpiä, niiden muoto on puikea–soikea. Lehdet ovat hienoliuskaiset, kahdesta kolmeen kertaan liuskoittuneet. Mykeröstössä on viidestä yli kymmeneen keltakukkaista mykeröä. Hedelmät ovat kahden kolmen millimetrin pituisia pähkylöitä.Flora of North America: Tanacetum bipinnatum Viitattu 29.9.2021. Kuolanpietaryrttiä esiintyy Euraasiassa Venäjällä Vienanmeren rannikolta Beringinsalmelle ja Pohjois-Amerikassa Alaskassa, Kanadassa ja Yhdysvaltojen länsirannikolla.Plants of the World Online: Tanacetum bipinnatum Sch.Bip. Viitattu 29.9.2021. Fennoskandiassa se kasvaa Kuolan niemimaan itäisimmällä rannikolla Ponoin Lapissa.Suomen Lajitietokeskus: Kuolanpietaryrtti – Tanacetum bipinnatum Viitattu 29.9.2021. Kuolanpietaryrtti kasvaa merenrannikoiden dyyneillä. == Lähteet == == Aiheesta muualla == * Pinkka – Lajintuntemuksen oppimisympäristö: Kuolanpietaryrtti (Tanacetum bipinnatum) (kuvalinkki) Luokka:Pietaryrtit
Idänvillakko

Idänvillakko (Senecio dubitabilis) on villakoihin kuuluva yksivuotinen, melko paljon peltovillakkoa muistuttava kasvilaji. Idänvillakko on 5–30 senttimetriä korkeaksi kasvava haarovavartinen ruoho, jolla on sylinterimäiset keltakukkaiset mykeröt. Peltovillakkoon verrattuna idänvillakolla on kehtosuomuja vähemmän (noin 15), samoin mykerön ulkosuomuja on vähemmän ja niissä harvemmin musta kärki. Mykeröstö, mykeröjen muodostama kokonaisuus, on löyhempi ja mykeröperät hieman lyhyemmät.Flora of China: Senecio dubitabilis C.Jeffrey & Y.L.Chen Viitattu 29.9.2021. == Levinneisyys == Idänvillakkoa esiintyy melko laajalti Euraasian keskellä, Venäjän Eurooppaan kuuluvasta osasta Keski-Aasiaan, Mongoliaan, Kiinaan ja Kaukoidän Habarovskiin.Plants of the World Online: Senecio dubitabilis C.Jeffrey & Y.L.Chen Viitattu 29.9.2021. == Lähteet == == Aiheesta muualla == * Suomen Lajitietokeskus: Idänvillakko – Senecio dubitabilis * Global Biodiversity Information Facility (GBIF): Senecio dubitabilis Luokka:Villakot
Kistan kirjasto

Kistan kirjasto () on Tukholman pohjoisosassa, monikulttuurisuudestaan tunnetulla Rinkeby-Kistan osa-alueella toimiva yleinen kirjasto. Se on eräs Tukholman kaupunginkirjaston toimipisteistä. Kistan kirjaston 2 400 neliömetrin laajuiset tilat on suunnitellut arkkitehtitoimisto Wester+Elsner Architects, ja ne avattiin yleisölle vuonna 2014. Suosittu, päivittäin kello 10-21 avoinna oleva kirjasto on eräs kauppakeskus Kista Galleriaan sijoittuneista julkisista palveluista. ==Tunnustuksia== Kistan kirjastolle myönnettiin järjestyksessään toinen Vuoden yleinen kirjasto -palkinto vuonna 2015. Tämän, sittemmin kansainvälisen kirjastojärjestö IFLA:n kirjastopalkintona tunnetun palkinnon jakamisen käynnisti Tanskan kulttuuriministeriön Linna- ja kulttuurihallinto () vuonna 2014. Palkinto oli osa Tanskan kulttuuripoliitiikkaan kuulunutta, yleisten kirjastojen malliohjelmana (Model Programme for Public Libraries) tunnettua hanketta. Tunnustuspalkinnon voittanut kirjasto saa kansainvälistä näkyvyyttä ja muodollisen 5 000 Yhdysvaltain dollarin rahapalkinnon, jonka rahoittaa kirjastojärjestelmiä valmistava Systematic-yritys. Suomessa Helsingin keskustakirjasto Oodi on saanut saman, maailman parhaan uuden yleisen kirjaston palkinnoksi luonnehditun tunnustuksen vuonna 2019. Lisäksi Kistan kirjasto sai ruotsalaisen kulttuuri- ja viestintäalan ammattiliitto DIKin vuoden kirjasto - tunnustuksen vuonna 2015. ==Lähteet== == Aiheesta muualla == * Kista bibliotek (stockholm.se) Luokka:Tukholman kirjastot
Hamppuvillakko

Hamppuvillakko (Jacobaea cannabifolia) on monivuotinen asterikasvilaji. Se on kookas, 60–180 senttimetriä korkeaksi kasvava ruoho. Lehdet ovat sormiliuskaiset hieman hamppua muistuttavalla tavalla ja lajinimi cannabifolia tarkoittaa hampunlehtistä. == Levinneisyys == Hamppuvillakko esiintyy alkuperäisenä Itä-Aasiassa: Itä-Siperiassa, Koillis-Kiinassa, Mongoliassa, Koreassa ja Japanissa. Lisäksi laji esiintyy yhdessä paikassa Pohjois-Amerikan puolella, Yhdysvaltojen Alaskassa, Aleuttien Attussa. Tulokaslajina se esiintyy joissain Länsi-Euroopan maissa.Plants of the World Online: Jacobaea cannabifolia (Less.) E.Wiebe Viitattu 7.10.2023. Suomessa hamppuvillakko on luonnonvaraiseksi vakiintunut viljelykarkulainen, joka pystyy leviämään luonnossa. Ensimmäiset havainnot lajin leviämisestä on tehty noin vuosina 2007–2008 ja 2010-luvulta alkaen sen havaintomäärä on lisääntynyt suuresti. 2020-luvulla kasvia esiintyy paikoitellen Etelä-Suomessa, muun muassa Helsingissä ja Turun Ruissalossa. Hamppuvillakko luokitellaan Suomessa haitalliseksi vieraslajiksi.Suomen Lajitietokeskus: Hamppuvillakko – Jacobaea cannabifolia Viitattu 7.10.2023. == Lähteet == == Aiheesta muualla == * Kasviatlas 2022: Hamppuvillakko (Jacobaea cannabifolia) Suomessa. * Global Biodiversity Information Facility (GBIF): Senecio cannabifolius * ITIS: Jacobaea cannabifolia * Flora of China: Senecio cannabifolius Luokka:Asterikasvit